Source: https://www.stahlmann.sk/obchodne-podmienky-a1
Timestamp: 2020-04-08 18:53:49+00:00
Document Index: 7940094

Matched Legal Cases: ['súd ', '§ 4', '§ 6', '§ 8', '§ 6', '§ 8']

Obchodné podmienky | STAHLMANN.sk
SADY chemických produktov
Respirátory a respiračné rúška
Predajňa Milwaukee-Heavy Duty Centre™ Bratislava
Názov spoločnosti: Stahlmann, s. r. o.
Ulica a popisné číslo: Nábrežná 79
Mesto a PSČ: Nové Zámky, 940 57
IČO: 46946918
DIČ: 2023664830
IČ DPH: SK2023664830
Spoločnosť je zapísaná v Obchodnom registri Okresného súdu Nitra, oddiel: Sro, vložka číslo: 33342/N.
Objednávky na internetovom obchode www.stahlmann.sk je možné uskutočniť 24 hodín denne, 7 dní v týždni cez email, telefón, alebo prostredníctvom predávajúceho v pracovné dni od 07:00 do 17:00.
Otváracie hodiny kamennej predajne v Bratislave na Rožňavskej 24-(HEAVY DUTY CENTRE-FLAGSHIP STORE):
Pondelok: 07:30-17:00
Utorok: 07:30-17:00
Streda: 07:30-17:00
Štvrtok 07:30-17:00
Piatok 07:30-17:00
Otváracie hodiny kamennej predajne v Nových Zámkoch na Dvorskej ceste 23:
Pondelok: 07:30-16:30
Utorok: 07:30-16:30
Streda: 07:30-16:30
Štvrtok 07:30-16:30
Piatok 07:30-16:30
V prípade výpadku informačného systému alebo zásahu vyššej moci predávajúci nenesie zodpovednosť za nedodržanie prevádzkovej doby. O prevádzkovej dobe počas dní pripadajúcich na štátne sviatky budú zákazníci informovaní na stránke internetového obchodu www.stahlmann.sk
telefonne číslo: +421 918 467 095
mail: stahlmann@stahlmann.sk
Návrhom kúpnej zmluvy je objednávka kupujúceho, kúpna zmluva sa stáva záväznou a uzatvorí sa akonáhle kupujúci a predávajúci súhlasia s týmto návrhom a do platnosti sa dostane akonáhle kupujúci obdrží od predávajúceho potvrdenie objednávky. V momente ako kupujúci obdrží správu o potvrdení objednávky vznikajú medzi nimi vzájomné práva a povinnosti, kupujúci je informovaný o reklamačnom poriadku a obchodných podmienkach internetového obchodu v prílohe správy o potvrdení objednávky. Potvrdenie sa realizuje na diaľku využitím komunikačných prostriedkov ako je, elektronická pošta, webového sídlo, telefón, fax, adresný list, alebo ponukový katalóg. Kúpna zmluva je tak uzavretá na diaľku, jej potvrdenie sa vykonáva bez fyzickej prítomnosti predávajúceho a spotrebiteľa. Uvedené obchodné podmienky sa vzťahujú na uzatvorené kúpne zmluvy internetového obchodu na internetovej stránke htps://www.stahlmann.sk (ďalej už “internetový obchod). Spotrebiteľ internetového obchodu vyjadruje pomocou označenia poľa na konci objednávky, že sa oboznámil s týmito obchodnými podmienkami vychádzajúcimi z kúpnej zmluvy internetového obchodu a porozumel im v plnom rozsahu a na základe tohto úkonu s nimi súhlasí.
Dobrovoľne poskytnuté osobné údaje kupujúcich predávajúcemu slúžia k účelu sprostredkovania objednávky a tiež reklamných, resp. marketingových akcií predávajúceho, následne sú zhromaždené, spracované a uchované v súlade s platnými zákonmi Slovenskej republiky, najmä so zákonom č. 122/2013 Z.z., o ochrane osobných údajov, v platnom a účinnom znení do doby pokiaľ kupujúci nevyjadrí písomne svoj nesúhlas s týmto spracovaním zaslaným na mail stahlmann@stahlmann.sk. Kupujúci má právo prístupu ku svojím osobným údajom a právo na ich opravu vrátane práva požadovať vysvetlenie a odstránenie chybného stavu a ďalších zákonných práv k týmto údajom.
Sme užívateľom aplikácie Remarketing od spoločnosti Google vďaka ktorej predajca disponuje informáciami o pohybe zákazníka na stránke www.stahlmann.sk, na zákalde tejto aplikácie sa zákazníkom zobrazuje reklama našej spoločnosti. Tento proces nezaznamenáva osobné informácie návštevníka stránky, len jeho pohyb, tieto informácie sa následne ukladajú v internetovom prehliadači a spoločnosť Google ich načítava za účelom zobrazenia reklamy na iných internetových stránkach. Toto správanie môže zákazník zrušiť na stránkach spoločnosti Google alebo podľa návodu na stránke Network Advertising Initiative (v angličtine).
Spotrebiteľ si tovar uvedený v katalógoch internetového obchodu www.stahlmann.sk objednáva postupom bližšie uvedeným v návode "Ako u nás nakupovať". Tento návod je viditeľne umiestnený v menu internetového obchodu. Výsledné odoslanie objednávky spolu s objednaným tovarom je podmienené potvrdením s oboznámením sa a udelením vedomého súhlasu s OP. Po odoslaní objednávky bude spotrebiteľovi zaslaný informačný email s predmetom "Zhrnutie objednávky v internetovom obchode www.stahlmann.sk", ktorým predávajúci potvrdí zaradenie objednávky na spracovanie, čím však ešte nedochádza k uzavretiu kúpnej zmluvy medzi predávajúcim a spotrebiteľom. Na uvedenú e-mailovú adresu Vám budú v prípade potreby zasielané všetky ďalšie informácie ohľadom Vašej objednávky. V prípade tovaru určeného osobitne pre jedného spotrebiteľa, ktorý predávajúci nemá štandardne vo svojej ponuke, resp. tovaru zhotoveného podľa osobitných požiadaviek spotrebiteľa, môže byť spotrebiteľovi účtovaná zálohová platba vo výške maximálne 50% z celkovej ceny objednaného tovaru. O tejto skutočnosti predávajúci informuje spotrebiteľa. Spotrebiteľ je oprávnený stornovať takúto objednávku pred dodaním tovaru, a tým odstúpiť od kúpnej zmluvy, a to zaplatením odstupného vo výške uhradenej zálohy, pričom predávajúci je oprávnený zálohovú platbu započítať na odstupné. Vyššie uvedený postup sa neuplatňuje na objednávky spravenej na zákazku, ktorá v sebe zahŕňa úpravy tovaru na podnet zákazníka.
Predávajúci je viazaný ponukou vrátane ceny tovaru po celý čas od doby potvrdenia objednávky s elektornickou správou s obsahom potvrdenia objednávky v internetovom obchode www.stahlmann.sk až do času uplynutia lehoty na dodanie.
O stornovaní objednávky je kupujúci preukázateľne informovaný telefonicky, alebo emailom. V prípade predčasnej úhrady tovaru, alebo len jej časti mu budú finančné prostriedky vrátené v lehote do 14 kalendárnych dní na ním uvedený účet, pokiaľ sa kupujúci a predajca nedohodnú inak. K uzavretiu kúpnej zmluvy v tomto prípade nedôjde. Všetky objednávky prijaté internetovým obchodom www.stahlmann.sk sú záväzné. Objednávku možno zrušiť pred jej expedíciou. V prípade, že nebude objednávka zrušená do doby pred expedíciou, a bude expedovaná, môže byť po objednávateľovi požadovaná náhrada nákladov spojená s expedíciou tovaru. Storno môžete poslať e-mailom prípadne vykonať telefonicky. Pri zrušení objednávky je nutné uviesť Vaše meno, e-mail a číslo uskutočnenej objednávky.
Stahlmann s.r.o., Dvorská cesta 23, Nové Zámky, 940 02
Vo všeobecnosti, ak sa neuviedlo inak a daný tovar je na sklade, termín dodania tovaru je od 1 do 2 pracovných dní, v závislosti od zvolenej platby kupujúcim a spôsobu dopravy odo dňa prijatého potvrdenia objednávky spotrebiteľom. V prípade, že tovar nie je skladom, dodacia lehota je do 7 až 14 pracovných dní. Presný termín dodania a dostupnosť si môžete overiť na telefónnom čísle +421 918 467 095, v pracovných hodinách kamennej predajne alebo na e­mailovej adrese info@stahlmann.sk. Objednávku je možné si prísť vyzdvihnúť v ten istý deň, za predpokladu, že je objednaný tovar skladom, predom sa však kupujúci musí o tomto fakte informovať na kontakte internetového obchodu. Objednávky určené na osobný odber je možné si prísť vyzdvihnúť osobne na adrese Dvorská cesta 23, 940 02, Nové Zámky v pracovnom čase Po-Pi od 07:00 - 17:00, v So od 08:00 - 12:00 mimo uvedené otváriacie hodiny po dohode.
kuriérskou spoločnosťou (Slovak Parcel Service s.r.o.(UPS))
Prípadné spory medzi Stahlmann s.r.o. a kupujúcim je možné riešiť taktiež mimosúdnou cestou. V takomto prípade kupujúci - spotrebiteľ môže kontaktovať subjekt mimosúdneho riešenia sporov, ktorým je napríklad Slovenská obchodná inšpekcia alebo spor riešiť prostredníctvom k tomu určenej ODR platformy na tejto stránke. Predávajúci odporúča Kupujúcemu najskôr využiť kontakt na spoločnosť Stahlmann s.r.o. pre vyriešenie vzniknutej situácie skôr ako bude pristúpené k mimosúdnemu riešeniu sporu.
Pre riešenie nespotrebiteľských sporov, ktoré by vyplynuli z aplikácie týchto obchodných podmienok sa strany obchodu dohodli, že takéto spory budú prednostne riešené dohodou a v prípade neúspechu budú predložené na dohodnutý rozhodcovský súd podľa nižšie uvedenej rozhodcovskej doložky. Kúpou (objednaním) tovaru od predávajúceho, kupujúci výslovne prehlasuje, že bol oboznámený s textom obchodných podmienok kupujúceho. A takýmto prejavom svojej vôle k nim pristupuje v plnej miere aj podľa § 4 ods. 3 a ods. 4 Zákona č. 244/2002 Z.z.
„Všetky spory, ktoré vzniknú z tejto zmluvy, vrátane sporov o jej platnosť, výklad, alebo zrušenie, vznik iného právneho stavu, vrátane situácie uplatnenia náhrady škody voči štatutárovi spoločnosti dlžníka podľa Obchodného zákonníka budú predložené (rozhodované rozhodcovským súdom) ad hoc rozhodcom Ing. Milošom Valachom alebo ad hoc rozhodcom Zuzanou Valachovou podľa dohody zmluvných strán o spôsobe ustanovenia rozhodcu (§ 6 ods.1 a 3, § 8 ods.1 Zákona č. 244/2002 Z.z.). Výber rozhodcu je ponechaný na žalobcovi, alebo vybranej právnickej osobe. Vybraná právnická osoba môže ustanoviť aj iného rozhodcu (rozhodcovský senát) podľa potreby konkrétneho sporu. Rozhodcovské konanie bude prebiehať podľa Rozhodcovských pravidiel - ad hoc rozhodcov (vrátane stanovenia rozhodcovských poplatkov a postupu v rozhodcovskom konaní), ktoré sú dostupné na stránke www.royaldevelopment.sk. Strany sa podrobia rozhodnutiu príslušného rozhodcu. Jeho rozhodnutie bude pre strany záväzné a nemenné. Podľa § 6 ods.3 v spojení s § 8 ods.1 a 2 Zákona č. 244/2002 Z.z. strany si ustanovujú za vybranú právnickú osobu ROYAL DEVELOPMENT – RSRD, záujmové združenie právnických osôb, IČO: 45 741 905. Doručovacia adresa na podanie žaloby je: Suľany 243, 951 25 Hruboňovo, Slovenská republika.“
Copyright © 2020 STAHLMANN® s.r.o.
Kartušové a vytláčacie pištole